**ยาเยนเชี่ยนไวโอเลต**

**ชนิดน้ำ**

**[ชื่อการค้า ปรับตามทะเบียน]**

**เป็นยาใช้เฉพาะที่ ห้ามรับประทาน**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้ชื่อว่า เยนเชี่ยนไวโอเลต (gentian violet)

**1.2 ยานี้ใช้เพื่ออะไร**

* ใช้ทาแผลภายนอกที่เกิดจากเชื้อรา หรือใช้รักษาการติดเชื้อราที่ลิ้นและกระพุ้งแก้มในระยะสั้น

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือแพ้ส่วนประกอบของยานี้
* หญิงตั้งท้อง หรืออยู่ระหว่างให้นมลูก

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**3. วิธีใช้ยา**

**3.1 ขนาดและวิธีใช้**

* ใช้สำลีชุบน้ำยาทาบริเวณที่มีอาการ วันละ 2-3 ครั้ง

**3.2 ถ้าทายานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติ ให้รีบไปโรงพยาบาลพร้อมนำยานี้หรือบรรจุภัณฑ์ยาติดตัวไปด้วย

**4. ข้อควรปฏิบัติระหว่างใช้ยานี้**

* ไม่ควรใช้ติดต่อกันเป็นระยะเวลานาน หากอาการไม่ดีขึ้น ควรปรึกษาแพทย์หรือเภสัชกร

**5. อันตรายที่อาจเกิดจากยา**

* 1. **อาการที่ต้องหยุดยาแล้วรีบไปพบแพทย์ทันที**
* บวมที่ใบหน้าเปลือกตา ริมฝีปาก ลมพิษ
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอก มีจ้ำตามผิวหนัง
  1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์ทันที**
* ไม่มีข้อมูลอันตรายจากยาอื่น ๆ ที่ชัดเจน แต่หากมีอาการผิดปกติรุนแรงใด ๆ ภายหลังการใช้ยานี้ให้รีบไปพบแพทย์

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* ลักษณะยา: ยาน้ำสีม่วง
* ตัวยาสำคัญ: เยนเชี่ยนไวโอเลต 1% w/v
* ขนาดบรรจุ: ภาชนะบรรจุขนาดไม่เกิน 30 มิลลิลิตร (ตามที่ขึ้นทะเบียน)

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.